Jamie Vardy

Jamie Richard Vardy (ent. Gill) (s. 11. tammikuuta 1987 Sheffield) on englantilainen jalkapalloilija, joka edustaa Italian Serie A:ssa pelaavaa Cremonesea. Hän on pelipaikaltaan hyökkääjä.
Vardy edusti kausina 2012–2025 Leicester Cityä ja voitti Englannin Valioliigan mestaruuden kaudella 2015–2016. 
Ura.
Seurajoukkueura.
Vardy pelasi juniorina Sheffield Wednesdayssä, mutta häntä ei kelpuutettu ykkösjoukkueeseen. Vardy siirtyi alasarjojen Stocksbridgeen, jossa hän pelasi vuodet 2007–2010 tehden 107 pelissä 66 maalia. Vuonna 2010 Vardy siirtyi Halifax Towniin, joka pelasi tuolloin seitsemänneksi korkeimmalla sarjatasolla. Vardy oli kaudella 2010–2011 yksi joukkueen tärkeimmistä pelaajista tehden 41 pelissä 29 maalia, kun joukkue nousi sarjaporrasta ylemmäksi. Seuraavaksi Vardy siirtyi Conference Nationalissa pelanneeseen Fleetwood Towniin, jota Vardy edusti ainoastaan kauden. Tuolla kaudella hän pelasi 36 ottelua ja teki peräti 31 maalia Fleetwoodin noustessa kakkosliigaan. 
Seuraava etappi Vardyn uralla oli Championshipissä eli toiseksi korkeimmalla sarjatasolla pelannut Leicester City. Hän sai Championshipissä hyvin peliaikaa ja oli takuumiehiä, kun seura nousi Valioliigaan kauden 2013–2014 jälkeen voitettuaan sarjan mestaruuden. Vardy debytoi pääsarjatasolla elokuussa 2014. Ensimmäinen liigamaali syntyi syyskuussa Manchester Unitedia vastaan Leicesterin 5–3-voitossa. Kaudella 2014–2015 hän teki 34 pelaamassaan valioliigaottelussa viisi maalia. 
Marraskuussa 2015 Vardy sivusi Ruud van Nistelrooyn ennätystä tehtyään kymmenessä peräkkäisessä valioliigaottelussa maalin. Myöhemmin marraskuussa hän nosti ennätyksen yhteentoista peräkkäiseen maaliin valioliigaottelussa Manchester Unitedia vastaan. Hän teki kauden 2015–2016 aikana 24 maalia pelaamassaan 36 ottelussa ja juhli myös mestaruutta Leicesterin kanssa. Kauden päätteeksi Vardy valittiin Valioliigan vuoden pelaajaksi ja lisäksi myös ksi ja Valioliigan tähdistöjoukkueeseen.
Vardy teki kaudella 2016–2017 Valioliigassa 13 ja Mestarien liigassa yhdeksässä ottelussa kaksi maalia. Seuraavalla kaudella hän osui Englannin pääsarjassa 20 kertaa. Kaudella 2018–2019 hän teki 18 valioliigamaalia. Hän voitti valioliigakauden 2019–2020 maalikuninkuuden tehtyään 23 maalia. Kaudella 2020–2021 hän teki 15 ja syötti yhdeksän liigamaalia. Leicesterin voittamassa FA Cupissa hän pelasi neljä ottelua ilman maaleja. Eurooppa-liigan neljässä ottelussa hän viimeisteli kaksi maalia. Saman vuoden elokuussa hän oli voittamassa FA Community Shieldiä. Kaudella 2021–2022 hän teki 25 valioliigaottelussa 15 maalia. Eurooppa-liigassa hän pelasi neljä ja Konferenssiliigassa kaksi ottelua ilman maaleja. Leicesterin Valioliigasta putoamiseen päättyneellä kaudella 2022–2023 hän viimeisteli 37 liigaottelussa kolme maalia. Seuraavalla kaudella hän teki mestaruussarjassa nousuun päättyneellä kaudella 18 maalia. Viimeisellä Leicester-kaudellaan 2024–2025 hän teki Valioliigassa yhdeksän maalia. Hän pelasi Leicesterissä kausilla 2012–2025 kaikkiaan 342 valioliigaottelua, joissa hän teki 145 ja syötti 50 maalia. Mestaruussarjassa pelaamissaan 98 ottelussa hän teki 38 maalia ja antoi 16 maalisyöttöä. 
Syyskuussa 2025 Vardy allekirjoitti yksivuotisen sopimuksen Serie A:han edellisen kauden päätteeksi nousseen Cremonesen kanssa. Sopimukseen sisältyy myös optio seuraavasta kaudesta, mikäli Cremonese onnistuu säilyttämään sarjapaikkansa. 
Maajoukkueura.
Vardy debytoi Englannin jalkapallomaajoukkueessa kesäkuussa 2015 Irlantia vastaan. Avausmaalinsa maajoukkueessa Vardy iski maaliskuussa 2016 ystävyysottelussa Saksan verkkoon.
Vardy edusti Englantia EM-kisoissa 2016, missä hän teki maalin alkulohko-ottelussa Walesia vastaan, ja MM-kisoissa 2018.
Vardy ilmoitti lopettavansa maajoukkueuransa elokuussa 2018.
Saavutukset.
Seurajoukkuetasolla
Henkilökohtainen
Ennätykset